عتابي للسنين الي لها صوت المطر تذكار
وعتابي للشعور الي ربى من سالف ايامي
وعتابي للحنين الي قبس في داخلي كالنار
وعتابي للطيوف الي تهيض راكد اقلامي
وعتابي للديار الي تلد لصوبها الانظار
وعتابي للوجيه الي غلاها سبة اعتامي
وعتابي للغياب الي مايسبق جيته اعذار
وعتابي للرحيل الي رحل في خيرة احلامي
وسلامي للعزوم الي على الصده لها اصرار
وسلامي للنفوس الي تعرف ان قدرها سامي
وسلامي للوقوف الي يوضح حيرة المحتار
وسلامي للبحور الي تقدر كثرة إلهامي
وسلامي للكرامه يوم تردعني على من بار
وسلامي للوقار الي نفعني باخر الآمي
وسلامي لأول ايام الطريق واخر والمشوار
وسلامي للسحاب الي رعد واستمطر اوهامي